ร้านเปิดใหม่ ได้ประมาณอาทิตย์นึงแล้ว  เราผ่านมาช่วงเที่ยง ทุกวัน คนเยอะทุกวันเลยค่ะ  วันนี้ก็เลยต้องจัดเป็ดซะหน่อย  ????????
????ที่จอดรถ บริเวณหน้าร้าน 
????บรรยากาศ ตกแต่งร้านกว้าง แบบเปิดโล่งด้านข้างนั่งสบาย ไม่อึดอัด 

การบริการอาจจะยังไม่ลงตัว พนักงานดูยุ่งๆ นั่งโต๊ะรอสักพักนึง ต้องเรียกพนักงานมารับออเดอร์ค่ะ  (พนักงานดูงง ๆ ไม่รู้ว่าโต๊ะเรามาใหม่ยังไม่ได้สั่งอะไร)

ตอนเราไปทานช่วงเที่ยงวันเสาร์ เป็ดตุ๋นหมดค่ะ  ร้านแจ้งว่า เหลือแต่เป็ดย่าง  
สั่งมา ข้าวหน้าเป็ดย่าง กับหมี่หยกเป็ดย่าง  ราคาจานละ 50 บาท ไม่แพงเลยค่ะ  แต่เราทานหมี่หยกเป็ด  คือ ไม่อิ่มอ่ะ หมี่หยกดูน้อยจัง  แต่เทียบกับเนื้อเป็ด ก็ถือว่าโอเครนะคะ   ถ้าหิวต้องสั่ง 2 จาน อิอิ

ตอนจะกลับ  พนักงานก็ยุ่งๆค่ะ มองหาพนักงานว่างสักคน เรียกเก็บเงินอยู่พักนึง   พอพนักงานมาเก็บเงิน มาพร้อมบิล   สั่งไป 3 จาน น้ำ 1 ขวด 110 บาท   เราบอกว่าเรากินตั้ง 3 จานน่ะ  พนักงานคิดผิดค่ะ คิดแค่ 2 จาน   รอพนักงานไปเอาบิลมาใหม่  จ่ายเงินเรียบร้อยค่ะ 160 บาท ????????????????
